**Zile de praf și caniculă**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La vârsta adolescenței

cuvintele luptă corp la corp cu omul

spinările se îndreaptă

din aplecarea de o clipă

curg șiroaie de silabe

tot ce nu poate fi omul

în ambalajul lui de carne

verbul a iubi este ucis

și lăsat să putrezească

pe dușumeaua călduță din lemn

a inocenței urmează

zile de praf și caniculă

umbra întunecată a verbului

se ridică ca un subiect interzis

ca un oaspete nepoftit

o haină groasă la plus treizeci de grade

peste sufletul ce a uitat

calea directă spre Dumnezeu